Source: https://www.slov-lex.sk/pravne-predpisy/SK/ZZ/2010/434/20180901.html
Timestamp: 2020-08-12 04:45:31+00:00
Document Index: 1509713

Matched Legal Cases: ['§ 2', '§ 2', '§ 2', '§ 3', '§ 3', '§ 2', '§ 2', '§ 8', '§ 4', '§ 6', '§ 4', 'čl. 107', '§ 4', '§ 19', '§ 7', '§ 8', '§ 6', '§ 6', '§ 2', '§ 6', '§ 7', '§ 8', '§ 2', '§ 3', '§ 4', '§ 5', '§ 6', '§ 7', '§ 7', '§ 7', '§ 7']

434/2010 Z.z. - Zákon o poskytovaní dotácií v pôsob... - SLOV-LEX
434/2010 Z.z./
434/2010 Z. z.
z 26. októbra 2010
o poskytovaní dotácií v pôsobnosti Ministerstva kultúry Slovenskej republiky
Tento zákon upravuje účel, rozsah, spôsob a podmienky poskytovania dotácií1) v pôsobnosti Ministerstva kultúry Slovenskej republiky (ďalej len „ministerstvo“).
Účel poskytnutia dotácií
Ministerstvo môže v príslušnom rozpočtovom roku2) poskytnúť dotáciu zo štátneho rozpočtu na tieto účely:
ochrana, obnova a rozvoj kultúrneho dedičstva v oblasti pamiatkového fondu,
kultúrna aktivita osôb so zdravotným postihnutím alebo inak znevýhodnených skupín obyvateľstva,
sprístupňovanie kultúrnych hodnôt žiakom základných škôl, žiakom stredných škôl a pedagogickým zamestnancom základných škôl a stredných škôl,
Podrobnosti o účele poskytnutia dotácie podľa odseku 1 ustanoví všeobecne záväzný právny predpis, ktorý vydá ministerstvo.
Ustanovenie odseku 1 sa nevzťahuje na poskytovanie dotácií podľa osobitného predpisu.3)
Týmto zákonom nie sú dotknuté osobitné predpisy o štátnej pomoci.4)
Podmienky a rozsah poskytnutia dotácií
Žiadateľom o poskytnutie dotácie podľa § 2 ods. 1 (ďalej len „žiadateľ“) môže byť
fyzická osoba, ktorá má na území Slovenskej republiky trvalý pobyt a ktorá dovŕšila vek 18 rokov,
fyzická osoba oprávnená na podnikanie na území Slovenskej republiky a právnická osoba oprávnená na podnikanie na území Slovenskej republiky,5)
vyšší územný celok alebo obec,
rozpočtová organizácia alebo príspevková organizácia, ktorej zriaďovateľom je vyšší územný celok alebo obec,
občianske združenie so sídlom na území Slovenskej republiky,6)
nadácia so sídlom na území Slovenskej republiky,7)
záujmové združenie právnických osôb, ak je právnickou osobou so sídlom na území Slovenskej republiky,8)
nezisková organizácia poskytujúca všeobecne prospešné služby so sídlom na území Slovenskej republiky,9)
neinvestičný fond so sídlom na území Slovenskej republiky,10)
vysoká škola so sídlom na území Slovenskej republiky10a) alebo verejná výskumná inštitúcia,10b)
registrovaná cirkev alebo náboženská spoločnosť so sídlom na území Slovenskej republiky a právnická osoba, ktorá odvodzuje svoju právnu subjektivitu od cirkvi alebo náboženskej spoločnosti,11)
Matica slovenská,12)
právnická osoba podľa osobitného predpisu.12a)
Dotáciu podľa § 2 ods. 1 možno poskytnúť žiadateľovi, ktorý realizuje projekt a spĺňa podmienky podľa osobitného predpisu,13) a ak
má na financovanie projektu, na ktorý sa dotácia požaduje, zabezpečené krytie výdavkov z vlastných zdrojov alebo iných zdrojov najmenej vo výške 5 % z celkového rozpočtu projektu; to neplatí, ak sa dotácia poskytuje žiadateľovi na účel podľa § 2 ods. 1 písm. c),
poskytuje súčinnosť a poskytne súčinnosť v štátnom štatistickom zisťovaní v oblasti kultúry podľa osobitného zákona,14)
nebol právoplatne odsúdený za úmyselný trestný čin proti majetku,
správca dane voči nemu neeviduje nedoplatky voči rozpočtu obce.
Dotáciu na obnovu národnej kultúrnej pamiatky,15) ak odseky 4 a 5 neustanovujú inak, možno poskytnúť žiadateľovi podľa odseku 1, ktorý je jej vlastníkom alebo správcom. Za správcu sa na účely tohto zákona považuje
správca, ktorý podľa osobitného predpisu spravuje majetok obce16) alebo majetok vyššieho územného celku,16a)
správca, ktorý preukáže, že podľa zmluvy vykonáva správu národnej kultúrnej pamiatky, na ktorej obnovu žiada dotáciu.
Dotáciu na obnovu národnej kultúrnej pamiatky, ktorá je bytovým domom,16b) možno poskytnúť vlastníkom bytov a nebytových priestorov prostredníctvom žiadateľa, ktorým je právnická osoba alebo fyzická osoba vykonávajúca správu bytového domu.16c)
Dotáciu na obnovu národnej kultúrnej pamiatky, ktorá je stavbou torzálneho charakteru, historickou zeleňou, archeologickou lokalitou alebo národnou kultúrnou pamiatkou technického charakteru, možno poskytnúť žiadateľovi podľa odseku 1 písm. e), f) a h), zabezpečujúcemu jej obnovu, aj keď nie je vlastníkom alebo správcom národnej kultúrnej pamiatky.
Žiadateľ, ktorému bola poskytnutá dotácia, nesmie ju previesť na inú fyzickú osobu alebo právnickú osobu, ak nejde o priamu úhradu výdavkov spojených s realizáciou projektu.
Dotáciu nemožno poskytnúť ani použiť na
úhradu miezd, platov, služobných príjmov a ich náhrad a ostatných osobných vyrovnaní,
úhradu výdavkov na prevádzku žiadateľa.
Spôsob poskytnutia dotácií
Dotáciu možno poskytnúť žiadateľovi na základe žiadosti o poskytnutie dotácie (ďalej len „žiadosť“). Žiadosť sa predkladá na základe výzvy zverejnenej na webovom sídle ministerstva v termíne, vo forme a spôsobom, ktoré určí ministerstvo vo výzve. Žiadosť obsahuje
osobné údaje v rozsahu
meno, priezvisko a adresa trvalého pobytu, ak ide o fyzickú osobu,
meno, priezvisko, adresa trvalého pobytu, miesto podnikania a identifikačné číslo, ak bolo pridelené, ak ide o fyzickú osobu – podnikateľa,
meno a priezvisko osoby podieľajúcej sa na realizácii projektu,
údaje o právnickej osobe v rozsahu názov, právna forma, sídlo a identifikačné číslo, ak bolo pridelené,
účel, na ktorý sa dotácia požaduje,
výšku požadovanej dotácie.
Okrem potvrdení a vyhlásení podľa osobitného predpisu17) je prílohou k žiadosti
popis projektu na účel poskytnutia dotácie,
celkový rozpočet projektu,
výpis z registra trestov nie starší ako tri mesiace ku dňu podania žiadosti, okrem právnickej osoby, ktorá nie je trestne zodpovedná podľa osobitného predpisu,17a)
doklad o zriadení bežného účtu žiadateľa v banke alebo v pobočke zahraničnej banky, na ktorý sa dotácia má poskytnúť,
doklad preukazujúci finančné krytie podľa § 3 ods. 2 písm. a),
doklad preukazujúci oprávnenie podľa § 3 ods. 3 až 5, ak je predmetom financovania nehnuteľnosť,
písomné vyhlásenie žiadateľa, že poskytuje súčinnosť a poskytne súčinnosť v štátnom štatistickom zisťovaní v oblasti kultúry podľa osobitného zákona,14)
písomné vyhlásenie žiadateľa, že nemá záväzky voči rozpočtom obcí.
Podrobnosti o náležitostiach žiadosti, spôsobe ich preukazovania a o prílohách k žiadosti, vzor žiadosti a ďalšie prílohy k žiadosti ustanoví všeobecne záväzný právny predpis, ktorý vydá ministerstvo.
Neúplnú žiadosť alebo žiadosť, ktorá neobsahuje prílohy podľa osobitného predpisu,17) odseku 2 a všeobecne záväzného právneho predpisu uvedeného v odseku 3, ministerstvo neposudzuje.
Ministerstvo poskytne dotáciu na základe písomnej zmluvy, ktorá obsahuje
účel, na ktorý sa dotácia má poskytnúť v rámci vymedzenej oblasti podľa § 2 ods. 1,
výšku dotácie,
číslo účtu v banke alebo v pobočke zahraničnej banky, na ktorý sa dotácia poukazuje,
podmienky zúčtovania dotácie a termín odvodu výnosov z prostriedkov štátneho rozpočtu,
sankcie za porušenie finančnej disciplíny,18)
záväzok príjemcu dotácie podľa § 2 ods. 1, že poskytnutú dotáciu vráti, ak mu bola na ten istý účel už poskytnutá dotácia zo štátneho rozpočtu.
Vyhodnocovanie žiadostí
Žiadosti vyhodnocuje aspoň trojčlenná komisia, ktorú zriaďuje ministerstvo. Člen komisie nesmie byť žiadateľom ani zaujatý vo vzťahu k žiadateľovi. Za zaujatého vo vzťahu k žiadateľovi sa považuje člen komisie, ktorý sám alebo jemu blízka osoba19) je:
štatutárnym orgánom alebo členom štatutárneho orgánu žiadateľa,
spoločníkom právnickej osoby, ktorá je žiadateľom,
zamestnancom žiadateľa, zamestnancom záujmového združenia podnikateľov, ktorého je žiadateľ členom.
Člen komisie, ktorý sa vo vzťahu k žiadateľovi považuje za zaujatého, je vylúčený z rokovania o konkrétnej žiadosti a jej vyhodnocovania.
Komisia vyhodnocuje žiadosti podľa kritérií uvedených vo výzve na predkladanie žiadostí.
Ministerstvo zverejňuje na svojom webovom sídle:
úplné znenia všeobecne záväzných právnych predpisov upravujúcich poskytovanie dotácií v jeho pôsobnosti,
schválený rozpočet na dotácie podľa ich účelu na daný rozpočtový rok a predpoklad na nasledujúce dva roky,
výzvu na predkladanie žiadostí spravidla dva mesiace pred termínom uzávierky predkladania žiadostí, ktorá obsahuje najmä:
definíciu oprávnených subjektov,
disponibilný objem finančných prostriedkov,
kritériá výberu a spôsob vyhodnocovania žiadostí,
termín postupu vyhodnocovania žiadostí,
zloženie komisie,
zoznam schválených žiadostí s uvedením
čísla a názvu programu,
názvu projektu,
výšky a účelu poskytnutej dotácie,
dátumu schválenia žiadosti,
identifikácie prijímateľa dotácie v rozsahu údajov
meno a priezvisko, ak ide o fyzickú osobu,
názov, ak ide o právnickú osobu,
zoznam neschválených žiadostí s uvedením identifikácie žiadateľa v rozsahu údajov podľa písmena d) piateho bodu a dôvodu neschválenia žiadosti,
Ustanovenia osobitného predpisu20) o obmedzení prístupu k informáciám nie sú dotknuté.
Ministerstvo vykonáva finančnú kontrolu hospodárenia s poskytnutou dotáciou.21)
Ak prijímateľ dotácie porušil finančnú disciplínu, postupuje sa podľa osobitného predpisu.18)
Žiadosti predložené na základe výzvy zverejnenej do 31. mája 2013 sa posúdia podľa doterajších predpisov okrem žiadostí o dotáciu na obnovu zrúcaniny.
Žiadosti o dotáciu na obnovu zrúcaniny predložené na základe výzvy zverejnenej do 31. mája 2013 sa posúdia podľa predpisov účinných od 1. júna 2013, aj keď boli predložené pred 1. júnom 2013.
Žiadosti o dotáciu na obnovu národnej kultúrnej pamiatky predložené na základe výzvy zverejnenej do 31. decembra 2014 sa posúdia podľa predpisov účinných od 1. januára 2015, aj keď boli predložené pred 1. januárom 2015.
Zrušuje sa výnos Ministerstva kultúry Slovenskej republiky z 26. augusta 2008 č. MK-3026/2008-10/11619 o poskytovaní dotácií v pôsobnosti Ministerstva kultúry Slovenskej republiky (oznámenie č. 362/2008 Z. z.) v znení výnosu Ministerstva kultúry Slovenskej republiky z 28. novembra 2008 č. MK-3925/2008-10/15583 (oznámenie č. 526/2008 Z. z.) a výnosu Ministerstva kultúry Slovenskej republiky z 9. októbra 2009 č. MK-2900/2009-10/4655 (oznámenie č. 414/2009 Z. z.).
§ 8a ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 383/2008 Z. z.
§ 4 ods. 1 zákona č. 523/2004 Z. z.
§ 6 zákona č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov.
§ 4a ods. 2 zákona Národnej rady Slovenskej republiky č. 241/1994 Z. z. o meste Martin ako centre národnej kultúry Slovákov v znení zákona č. 182/2009 Z. z.
Napríklad čl. 107 a 108 Zmluvy o fungovaní Európskej únie (Ú. v. EÚ C 83, 30. 3. 2010), zákon č. 231/1999 Z. z. o štátnej pomoci v znení neskorších predpisov.
§ 4 a § 19 ods. 1 zákona č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. z.
Zákon č. 68/1997 Z. z. o Matici slovenskej v znení neskorších predpisov.
§ 7 zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov.
§ 8a ods. 4 a 8 zákona č. 523/2004 Z. z. v znení zákona č. 383/2008 Z. z.
§ 6 zákona Slovenskej národnej rady č. 138/1991 Zb. o majetku obcí v znení neskorších predpisov.
§ 6 zákona č. 446/2001 Z. z. o majetku vyšších územných celkov v znení neskorších predpisov.
§ 2 ods. 2 zákona Národnej rady Slovenskej republiky č. 182/1993 Z. z. v znení neskorších predpisov.
§ 6 ods. 1, § 7 ods. 1, § 8 ods. 1 zákona Národnej rady Slovenskej republiky č. 182/1993 Z. z. v znení neskorších predpisov.
§ 2 Účel poskytnutia dotácií
§ 3 Podmienky a rozsah poskytnutia dotácií
§ 4 Spôsob poskytnutia dotácií
§ 5 Vyhodnocovanie žiadostí
§ 6 Zverejňovanie informácií
§ 7 Kontrola a sankcie
§ 7a Prechodné ustanovenie
§ 7b Prechodné ustanovenie k úprave účinnej od 1. januára 2015
§ 7c Prechodné ustanovenie k úpravám účinným od 1. júla 2016
52/2016 Z. z. Oznámenie Ministerstva kultúry Slovenskej republiky o vydaní opatrenia z 15. decembra 2015 č. MK-3186/2015-110/17632 o podrobnostiach poskytovania dotácií zo štátneho rozpočtu
79/2013 Z. z. Zákon, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky
354/2015 Z. z. Zákon, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov a ktorým sa menia a dopĺňajú niektoré zákony
464/2019 Z. z. Zákon, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov
Číslo: 434/2010 Z. z.
Názov: Zákon o poskytovaní dotácií v pôsobnosti Ministerstva kultúry Slovenskej republiky
Dátum schválenia: 26.10.2010
2. 01.01.2011 - 31.05.2013
3. 01.06.2013 - 31.12.2014 79/2013 Z. z.
4. 01.01.2015 - 31.12.2015 284/2014 Z. z.
5. 01.01.2016 - 01.01.2016 284/2014 Z. z.
6. 02.01.2016 - 30.06.2016 354/2015 Z. z.
7. 01.07.2016 - 31.12.2017 91/2016 Z. z.
8. 01.01.2018 - 31.08.2018 243/2017 Z. z.
10. 01.01.2019 - 31.12.2019 322/2018 Z. z., 177/2018 Z. z.
11. 01.01.2020 - 464/2019 Z. z.